**ZÁRÓVIZSGA SZAKMÓDSZERTANI TÉTELEK**

**Osztatlan és RC – Földrajztanár 2023/24. tanév**

1. Hogyan valósítható meg a földrajzórán a tanulók differenciált foglalkoztatása? Térjen ki a tehetséggondozás, illetve a felzárkóztatás lehetséges módjaira, a tanulás-módszertani segítségnyújtás

2. Mutassa be a térkép szerepét a földrajzoktatásban! Ismertesse a térérzékelés, a térbeli tájékozódás és térképhasználat tanításának lépéseit, az oktatás során használt térképtípusokat, nevezzen meg ezekhez tartozóan különböző térképhasználatot igénylő feladatokat!

3. Mutassa be a földrajzoktatás változását a rendszerváltástól napjainkig az oktatási környezet (óraszámok, tartalmi változások) a NAT, kerettantervek alapján! Térjen ki a társadalmi elvárások átalakulásának hatására is!

4. Mutassa be a földrajzoktatás szerepét az oktatás egészére kiható, a Nemzeti Alaptantervben megfogalmazott kiemelt fejlesztési területek és nevelési célok megvalósításában! Igazolja ezt konkrét példákkal!

5. Ismertesse az alternatív pedagógiai módszerek (projektmódszer, drámapedagógia, DFHT, KAP) lényegét, alkalmazásának lehetőségeit a hazai földrajzoktatásban konkrét példákkal!

6. Miért fontos a szaktanterem a földrajzoktatásban? Hogyan rendezne be egy modern szak-tantermet? Mondjon földrajztanítási példákat a szaktanterem nyújtotta lehetőségek kihasználására!

7. Hasonlítsa össze a 2020. évi Nemzeti Alaptantervet és a kerettantervet a földrajzoktatás szempontjából! Milyen lépéseken keresztül válik a Nemzeti alaptanterv helyi tantervvé?

8. Mutassa be a kétszintű földrajz érettségi sajátosságait! Térjen ki a vizsgára történő felkészítés lehetőségeire és módszereire!

9. Ismertesse és hasonlítsa össze a földrajztanítás legfontosabb szemléleti megközelítéseit. Mondjon példákat a különböző szemléletű tananyag-feldolgozásra!

10. Mutassa be az óratervezet és a táblavázlat, és az egyéb prezentációs vázlatok szerepét, sajátosságait! Készítsen táblavázlatot (logikai vázlatot) egy általa választott tananyag feldolgozására!

11. Mutassa be, és konkrét példákkal igazolja a földrajzoktatás szerepét a tantárgyközi kapcsolatokból eredő kompetenciaterületek fejlesztésében! Nevezze meg a konkrét tantárgyat, a közösen fejlesztendő komptenciát és mondjon rá földrajztanítási példát!

12. Ismertesse az értékelés és a mérés legfontosabb módjait! Hasonlítsa össze a mérő és a fejlesztő földrajzi feladatokat! Melyek a feladatlap összeállításának legfontosabb jellemzői!

13. Mutassa be a szemléltetés szerepét, célját és lehetőségeit a földrajz tanításában! Ismertessen néhány, Ön által is alkalmazott módszert és eszközt, térjen ki az alkalmazás céljára, a tanórai munkába történő beépítés lehetőségeire!

14. Ismertesse a földrajzoktatás szerepét és lehetőségeit a környezeti nevelésben! Térjen ki az eltérő életkori sajátosságokból és a más tantárgyakkal történő együttműködésből adódó lehetőségekre is!

15. Mutassa be konkrét földrajztanítási példák alapján a szóbeli (auditív) oktatási módszereket! Térjen ki az egyes módszerek egyoldalú alkalmazásának kedvezőtlen hatásaira!

16. Mutassa be a terepi munka szerepét és lehetőségeit a földrajzoktatásban! Milyen lehetőségeket kínál a tanulmányi kirándulás a földrajztanításban? Mely képességek fejlesztése szempontjából tartja fontosnak?

17. Mi jellemzi a jól felkészült földrajztanárt? Miért fontos az LLL (élethosszig való tanulás a földrajztanár szempontjából? Milyen szakmai-módszertani továbbképzési lehetőségeket ismer?

18. Mutassa be a földrajzórák legfontosabb típusait! Ismertesse a különböző munkaformák alkalmazásának lehetőségeit, térjen ki azok előnyeire és esetleges hátrányaira!

19. Milyen lehetőségeket kínál az IKT alkalmazása a földrajzoktatásban? Hogyan befolyásolja a földrajztanár szerepét és feladatát a digitális információforrások használatának elterjedése?

20. Ismertesse a földrajzórára történő felkészülése főbb lépéseit, azok szerepét a tanítási-tanulási folyamatban! Mi a szerepe a szakmai munkaközösségnek? Ismertesse a tanóra-megfigyelés, illetve értékelés fő szempontjait!

21. Mutassa be konkrét példákon keresztül a tanulók együttműködésére építő módszerek, köztük a DFHT alkalmazásának lehetőségét a földrajztanításban!